cyanic-selkie/wikianc huggingface dataset:
Kampen om Bagnsbergatn gård
Gråbeinhølet og kamp med 3. kompani
På morgenen fortsatte tyskerne fremrykkingen mot de norske forsvarsstillingene, og på vei ned gjennom Gråbeinhølen støtte de sammen med det norske 3. kompani av IR 10. Kampene ble senere kjent som kampen i Gråbeinhølet. De norske styrkene var under ledelse av kaptein Fredrik Rieber-Mohn. Kampene ble harde og det ble tap på begge sider.
Under kampene var det et tysk maskingeværreir som stoppet de norske styrkene fra å avansere. Lagfører Sverre Aas og de 10 mann som han hadde kommando over, meldte seg frivillig for å forsøke å nedkjempe stillingen. Med full pakning gikk de til angrep i motbakke i snøen.
Laget kom i kamp med tyskerne på kort hold og den tyske maskingeværstillingen ble tatt. I denne kampen falt MG-skytter Konrad K. Byrknes og Edvin Færøy, begge fra Gulen. Sverre Aas fra Leikanger ble såret i foten og fikk en finger avskutt av en splint fra en håndgranat.
Schütze Bernhard Höfker som er MG2er, blir såret, muligens i kampen om denne maskingeværstillingen.
Løytnant Karl Åsen førte 1. tropp og også han kom i kamp på kloss hold. Åsen fikk et streifskudd i kjeven, men fortsatte å kjempe. MG-skytter Olaf O. Hesjedal fra Stamnes i Bruvik og Hans O. Stalheim fra Vossestrand ble hard såret og døde senere.
Tilbaketrekking og sammenstøt ved Breidablikk
Tyskerne trakk seg deretter opp gjennom skogen og tilbake mot Bagnsbergatn. Den tyske kompanisjefen besluttet å gi opp, etterlate de sårede og trekke seg tilbake til troppene i Bagn. Idet de passerte Gubberud blir de observert av en norsk vaktpost som telte 100 tysk soldater som passerte et åpent felt i meget langsomt tempo. Dette blir meldt over telefon.
Ved Breidablikk støter tyskerne på norske styrker fra kompani 6 av IR 10 under kommando av kaptein Skarstein. Skarstein var blitt orientert om de fremrykkende tyske styrkene, og de blir tatt under ild. Dette kompaniet har erstattet kompani 1 som de tyske styrkene tidligere hadde drevet tilbake.
I de tyske rapportene står det at de «blir beskutt fra alle hytter» og at det er umulig å komme i posisjon på grunn av all snøen. Nedenfor veien der de norske hadde gått i stilling, var det den gangen en åpen hugstflate med skuddfelt på helt opp i 150 meter. Da de norske styrkene var i overhøyde ble det for risikabelt for kompaniet å gjennomføre et angrep, og de trakk seg tilbake igjen til Bagnsbergatn gård. Deler av det tyske kompaniet ble etterlatt på gården Gubberud med det tyngste materiellet. Turen tilbake ble en 9 timers marsj i dyp og råtten vårsnø.
Damned in Black
Damned in Black (utgitt 2000) er det sjette studioalbum av det norske black metal bandet Immortal. Det er det første albumet hvor Iscariah spiller bass.
Kampen om Bagnsbergatn gård
Tilbaketrekking og sammenstøt ved Breidablikk
Det var da ettermiddag 21. april.
Bagnsbergatn gård
Det ble organisert vakthold på gården og det ble forberedt MG-stillinger i låven og i taket på fjøset. En MG-stilling på tunet sikret veien fra Gråbeinhølet. Selv om vakthold var organisert, merket ingen de fremrykkende norske styrkene i 3. kompani av IR 10 under ledelse av kaptein Rieber-Mohn. En ildstilling ble organisert på vestsiden av gården og ild blir åpnet mot begge våningshusene.
Dobbeltposten på tunet falt alt under den første salven. Etter ildoverfallet angriper laget til lagfører Hermod Vik fra Vadheim, de stormer frem til hovedbygningen. Den er fullt belagt med tyskere. Vinduene blir slått inn og Viks menn skriker og skyter med gevær og MG gjennom veggene og opp i andre etasje. En tysker blir drept og mange blir såret i andre etasje. Det blir fortalt at det var så mye blod at det skal ha rent ned langs veggen fra senga i andre etasje, og at det skal ha dryppet blod fra kulehull i golvet.
Deretter prøver Viks menn et fremstøt gjennom hageporten mot den lille stua. Tyskerne skyter med MG gjennom vinduet og får avverget fremfallet. Inne i stua er 29 sivile internert. Stua blir mål for en massiv beskytning. To tyskere blir dødelig såret og flere andre er også såret. Det fortelles at blod måtte øses ut med feiebrett. To eldre sivile som lå i senga ble truffet. Kårmannen Andreas Bergene på 81 år blir truffet av 3 kuler, 2 i brystet og dør. Den andre, 77 år gamle Olaf Odden, blir skutt gjennom låret og overlever. På kammerset ligger 28 sivile på gulvet og ingen blir skadet. Grete Johansen som er 6 måneder skal få en narresmokk, men blir uten smokk da gummien blir skutt bort. En voksen kar får ryggstykket på jakka spjæret av en annen kule. Klokka i kårstua har 10 kulehull etter ildstormen. De 28 sivile i kammerset er blitt reddet av en issvull som ligger langs veggen og skjermer dem mot lavtgående ild.
En tysker vil ha en av de sivile til å gå ut med en hvit bordduk, men ingen vil. Til slutt roper Gunvor Kirkebakken ut med kraftig stemme «Mø har overgitt øss». De tyske soldatene gikk da ut og overga seg. Klokken var da rundt 2200. Den første av de sivile som gikk ut var Harald Storbråten, som i farten grep frakken til presten Kåre Hostad fordi det var kaldt ute. Han ble møtt i døra av en norsk soldat som utbrøt «spion» og tok ladegrep. Han smilte tilbake og den norske soldaten senket våpenet. Senere ble han forskrekket da han så hvor mange sivile som var samlet i kårstua.
De sårede i hovedbygningen kommer ut, blir avvæpnet og stilt opp. Til slutt står 36 usårede tyskere avvæpnet på tunet. I tillegg til disse er det 28 sivile som er uskadde, foruten de norske styrkene.
Nye kamper
Da starter et uoppdaget tysk MG-reir ild fra fjøstaket. Snøen spruter og feldwebel Buntz roper «Nicht schiessen – nicht schiessen!» To tyskere hopper ut av loftsluka på fjøstrevet og overgir seg. Alle hadde imidlertid ikke overgitt seg, og det smeller på ny. Denne gangen fra låvetaket. En sogning melder seg, tar med en MG og skyter tyskeren som blir liggende i en melsåe.
En gruppe tyskere hadde vært nede i bygda for å hente mat. Av disse ble 9 av 11 tatt til fange da de kom tilbake senere på natten.
Tapene
Nede i potetkjelleren i hovedbygningen lå det 11 tyskere fra lørdagens kamp i Gråbeinhølet. Kampen om kvelden hadde gitt nye 8 sårede. Kjøkkenet ble etter hvert fullt av sårede, og med norsk sanitet ble det et fullt lasarett. På kjøkkenbordet ble det operert. Plata på dette kjøkkenbordet ble senere gjenfunnet nede i Bagn etter at det var brukt som båre.
Det var ikke bare sårede etter lørdagens kamp i Gråbeinhølet. Et stykke bortenfor husene hadde de tyske styrkene begravet 8 døde soldater. Disse ble gravd frem og sendt ned til bygda. 9. Kompani av 236. Infanteriregiment hadde i løpet av to dager hatt tapstall på 13 døde og 19 sårede.
Gubberud
På morgenen 21. april fortsatte 3. kompani av IR 10 fremrykkingen mot gårdene Øvre og Nedre Gubberud og Dalen. Disse gårdene ligger 1 km øst for Bagnsbergatn. Dalen ligger utdødd. På Øvre Gubberud finner de norske styrkene lagfører Hermod Vik at alt er endevendt, men ingen tyske styrker. Med deler av 2. og 3. tropp under ledelse av fenrik Sæteren som spiss rykker de norske styrkene frem mot Nedre Gubberud. Einar Øvrebø fra 1. lag i 2. tropp går som speider hele veien. 80 meter unna og oppe i skogkanten møter de en norsk skipatrulje.
Da de norske kom til gården var tyskerne opptatt med å spise, og vaktene var inndratt. På loftet er en vaktpost som har hatt utsyn til hele fremrykkingen, men av ukjente årsaker har han ikke oppdaget hva som foregikk. Vestlendingene har rykket frem over åpne jorder og uten dekning.
Kiryat Malakhi
Historie
Kiryat Malakhi, direkte oversatt «englenes by», ble grunnlagt i 1951 som en ma'abara, eller teltby, som et hjem for de mange jødiske immigrantene som ankom i statens første år, hvorav mange var jødiske innvandrere fra arabiske land. Navnet ble valgt for å ære det jødiske samfunnet i Los Angeles, som bidro mye til grunnleggelsen av byen. Byen ble senere en av mange utviklingsbyer i Negev.
Moshe Katsav ble valgt til borgermester i 1969 i en alder av 24. Hans yngre bror, Lior Katsav, var også borgermester i Kiryat Malakhi.
Demografi
Ankomsten av nye immigranter fra den tidligere Sovjetunionen og Etiopia i senere tid har ført til at innbyggertallet i Kiryat Malakhi har økt med 40 %. Det bor rundt 20 500 i byen (2008).
Transport
Kiryat Malakhis hovedtransportåre er Malachi Junction (også kjent som Tzomet Qastina, etter den tidligere arabeiske landsbyen som lå der byen ligger i dag).
Kampen om Bagnsbergatn gård
Gubberud
En stormtropp blir organisert under løytnant Næss og går til angrep. De tyske styrkene oppgir all motstand. Kaptein Rieber-Mohn og noen fler tar neste hus hvor det sitter 9 mann og spiser. Totalt blir det tatt 33 mann, og en betydelig mengde krigsmateriell blir tatt som bytte.
Etterord
Under mønstringen av krigsfangene på Gubberud holder kaptein Rieber-Mohn en forelesning om tyske barn som kom til Norge under den første verdenskrig, og hvordan ingen kunne tro at de noen tiår senere skulle returnere på denne måten. Da bryter en ung tysk soldat inn med kommentaren «Glauben Sie wirklich dass wir so etwas freiwillig machen?»
Major Daubert trekker seg ut av Bagnsgryta og etterlater sitt 9, kompani. Det blir gjort forsøk på å komme i kontakt med kompaniet 21. april, først med en oppklaringstropp kl 19 og senere gjennom et siste forsøk med en frivillig patrulje kl 20. Det blir også flydd tokt med en Fiesler Storch for å finne restene av kompaniet.
Et helt kompani er tapt, og som en følge av tapene er det en betydelig usikkerhet i vurderingen av nordmennenes reelle styrke på Bagn østås. Daubert returnerer med deler av styrken til Hønefoss mens noen forlegges i Ådalen.
Britisk Honduras under Sommer-OL 1968
Britisk Honduras under Sommer-OL 1968. Sju sportsutøvere fra Britisk Honduras, nåværende Belize, deltok under Sommer-OL 1968 i Mexico by. Det var første gangen Britisk Honduras deltok i et OL, de vant ikke noen medaljer.
TinDrum
TinDrum er et norsk rockeband startet av Morten «Diesel» Dahl i 1987. De eksisterte i utgangspunktet til 1992, men har hatt flere konserter på 2010-tallet.
Pereira X-28
Pereira X-28 «Sea Skimmer» var en propelldrevet, enseters, eksperimentell flybåt bygd av George Pereira for USAs marine (USN).
Historie
Selvbygger-flyet Osprey I ble bestilt av USAs marine for å følge opp en studie som indikerte at små, enseters sjøfly kunne gjøre nytte som patrulje-fly for politiet i Vietnam. Marinens utviklingsavdeling kjøpte flyet som et ledd i «Air Skimmer»-programmet. Flyet ble bygd som flybåt av George Pereira, og første testflyvning fant sted 12. august 1970. Evaluering etter at testprogrammet var avsluttet, viste at flyet var lett å fly, og at få piloter ville ha problemer med å fly det. Ytelsen ble ansett for å være svært god, tatt i betraktning at det bare hadde en 67 kilowatts (90 hk) motor. Etter Vietnamkrigens slutt ble prosjektet kansellert, og ingen militære versjoner ble bygd.
X-28 er bevart, og står utstilt på Kalamazoo Aviation History Museum i Kalamazoo, Michigan.
Design
X-28 var en liten, lettvekts flybåt designet og bygget av George Pereira. Den hadde en Continental-motor på 67 kW (90 hk) og tobladet skyve-propell montert over og bak den åpne førerkabinen. Vingene var rektangulære slik at avstanden fra fremkant til bakkant var konstant over hele vingen. Hele bakkanten av vingene (bortsett fra et stykke innerst ved vingeroten) var brukt til balanseror og flaps.
Kravene marinen stilte var:
Spesifikasjoner
Dimensjoner
Ytelse
Primera División 1948–1949
Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Sandwich
En sandwich er en matrett bestående av to avlange, påsmurte brødskiver med pålegg mellom, for eksempel skiver av kjøtt, ost, grønnsaker og lignende. En variant er club sandwich, som er en sandwich med to lag pålegg mellom tre brødskiver.
Opprinnelse
Betegnelsen sandwich sies å være oppkalt etter John Montagu, den fjerde jarlen av Sandwich, britisk statsmann og lidenskapelig kortspiller. Ifølge en anekdote fra 1762 fant han ikke tid til å spise under et timelangt cribbage-spill, og ba derfor tjenestepiken å legge maten mellom to brødskiver. Hans medspiller krevde også «brød som Sandwich». I 1765 avviser Montagus biograf denne fremstillingen, og skriver isteden at jarlen trolig oppfant sandwichen for ikke å måtte avbryte arbeidet ved skrivebordet. En opprinnelig sandwich bestod av en enkel skive salt oksekjøtt lagt mellom to skiver toast.
Pavieasia
Pavieasia  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Olav Nils Sunde
Olav Nils Sunde (født 1952) er en norsk skipsreder og investor. Sunde er hovedaksjonær i Color Group ASA og Gresvigkonsernet gjennom investeringsselskapet O.N. Sunde.
Sunde ble født inn i en rederfamilie i Ålesund. Involveringen i familieselskapet Brødr. Sunde AS startet hans karriere. Selskapet så dagens lys i 1917 i Ålesund. Brødr. Sunde AS eies og drives av broren Karl Johan Sunde og hans familie siden 1988.
Color Line og Color Air
I 1998 tok han kontroll over Color Group ASA og etablerte samme år flyselskapet Color Air. Rundt ett år etter etableringen, ble Color Air slått konkurs, ettersom flyselskapet ikke klarte å holde følge med de store konkurrentene SAS og Braathens SAFE, og Sunde skal ha hatt store personlige tap i forbindelse med denne konkursen. Trass konkursen, ble flyselskapet regnet som Norges første lavprisflyselskap, og skal senere ha gitt inspirasjon til lavprisselskapet Norwegian.
Sport og livsstil
I 2006 ble det kjent at investeringsselskapet til Sunde, O.N. Sunde, var interessert i å kjøpe Gresvigkonsernet, noe det gjorde kort tid etter.
I 2007 ble han rangert av Kapital med en formue på 7,8 milliarder kroner (opp fra 7,1 mrd året før), noe som gjør ham til en av Norges rikeste personer. De største verdiene ligger i Color Line, selv om han er involvert i sportsindustrien gjennom Gresvig, blant annet sammen med investoren Bjørn Rune Gjelsten.
Sunde disponerer privat et fly av typen Challenger 604, operert av Sundt Air (registrering: LN-SUN) og bor med sin familie ved Holmenkollen i en villa han kjøpte i 1994. Han ble også omtalt for sitt kjøp av en av Norges dyreste fritidseiendommer i 2007, som han betalte nærmere 28 millioner kroner for.
Chisinau-pogromen
Kishinev-pogromen var en antisemittisk pogrom som fant sted i Kishinev, hovedstaden i datidens Bessarabiaprovins i Russland (dagens Chișinău i Moldova), påskedag den 6. og 7. april 1903 (russisk kalender: 19. april 1903).
Da kirkeklokkene tok til å ringe påsken inn kl 12 i Kishinev, innledet det 1900-tallets første pogrom. Først var det bare ungdommer som jaget jøder borte fra byens sentrum; så slo voksne følge. I løpet av ettermiddagen var det rundt 25 gjenger på rundt 35 deltakere hver som streifet gjennom byens jødiske bydel. Tenåringsgutter knuste butikkvinduer og ruter i bolighus, fulgt av studenter, også fra presteseminariet, bevæpnet med jernstaver og økser, som raserte og plyndret eiendom uten at politiet grep inn. Noen få banditter som ble innbrakt, var snart på frifot igjen. Kristne hjem ble latt i fred, de var samme morgen blitt tydelig merket med kors tegnet med kritt. Den russisk-ortodokse biskop Iakov som kjørte gjennom gatene, velsignet mobben.
Kishinev-pogromen strakte seg over flere dager. Den er ikke den voldsomste man kjenner til, med færre enn 50 dødsofre, men fikk stor betydning fordi den førte til en raskt voksende tilslutning til sionismen, som siden stiftelsen på 1880-tallet hadde argumentert for at jøder ikke har noen fremtid i diaspora. Den amerikanske avismannen William Randolph Hearst kunngjorde i mai 1903 at han sendte den irske journalisten Michael Davitt til Kishinev som «avisens utsendte etterforsker av massakrene på jøder», en av de første utenlandske journalister på åstedet. I sin etterfølgende bok, Within the Pale: The True Story of Anti-Semitic Persecutions in Russia, utgitt i 1903, støttet Davitt sionismen og mente at politisk uavhengighet var eneste løsning på såvel «det jødiske spørsmål» som «det irske spørsmål».
Forfatteren Sholem Aleichem - Spelemann på taket er basert på novellene hans - ba etter dette Leo Tolstoj om å bidra til en antologi på jiddisch til inntekt for ofrene, og Tolstoj sendte tre historier til antologien som ble utgitt i Warszawa i 1903. 6. mai skrev Tolstoj til Aleichem hvor sterkt inntrykk «den fryktelige forbrytelsen i Kishinev» hadde gjort på ham. Et kollektivt brev, underskrevet av russiske intellektuelle, ble sendt fra Moskva til ordføreren i Kishinev med kondolanser til ofrene, og uttrykte avsky for de brutale handlingene, og for dem som egget mengden - den russiske regjering. Brevet ble trykt også på jiddisch.
Etter pogromen skjøt utvandringen til Palestina fart, og i staten Israels historie benevnes det som andre aliyah.
HAH
HAH kan vise til:
Linderudkollen hoppsenter
Linderudkollen hoppsenter er et idrettsanlegg for skihopp beliggende på Linderudkollen i Lillomarka i Oslo. Anlegget består av fem hoppbakker med størrelse K10, K18, K39, K54 og K70, og brukes jevnlig til trening og konkurranse. K39 nyttes til hopping på plast om sommeren. Linderudkollen er hjemmeanlegget til idrettsklubben Østre Aker skiklubb.
Historie
Første bakke ble anlagt 1931, de to største 1965; den minste 1995. Kommunen overtok anlegget fra private idrettslag 1974. Høsten 1977 fikk K39 bakken plastbelegg og etter hvert kom det skitrekk med plastspor. Anlegget ble opprustet 1999, bl.a. med nytt tilløp i den største bakken. Høsten 2017 fikk K70 bakken nytt dobbeltspor av typen Clubtrack fra den tyske produsenten Peter Riedel Sports Technology.
Sedna
Sedna kan være:
Ullevål skole
Ullevål skole er en barneskole som ligger i John Colletts allé i Ullevål Hageby i Oslo. Skolen ble bygget i 1926, og har cirka 460 elever. Den ble utformet av arkitekten Harald Hals.
Skolen har også en egen avdeling for skolefritidsordningen.
Costa Rica under Sommer-OL 1968
Costa Rica under Sommer-OL 1968. Atten sportsutøvere fra Costa Rica deltok i seks sporter under 1968 i Mexico by. Det var tredje gangen Costa Rica deltok i et OL, de vant ikke noen medaljer.
Jeffrey Hudson
Jeffrey Hudson (født 1619, død 1682) var en britisk dverg og gjøgler.
Han tjenestegjorde ved Karl I av Englands hoff. Ved 30-årsalderen var han 45 centimeter lang, men vokste senere til 106 centimeter. Han var innblandet i mange eventyr, blant annet ble han tatt til fange av flamske pirater i 1630 og senere også av pirater fra Berberiet i 1649. I 1679 satt han fengslet en kort tid for forræderi.
Han ble portrettert av Karl Is hoffmaler, Anthonis van Dyck.
Haglidae
Haglidae er en familie av rettvinger og tilhører en familiegruppe i gruppen Ensifera. De er i slekt med løvgresshopper. Haglidae var svært vanlige i jordens middelalder (mesozoikum), men i dag finnes det bare ni kjente relikt-arter igjen, fire av dem oppdaget i løpet av de siste årene i Kina. Det er kjent ca. 12 underfamilier og 200 arter fra fossiler, noen fra så langt tilbake som øvre perm. Den ene av disse er bare kjent fra ett enkelt eksemplar.
Utseende
Middelsstore, tettbygde, pukkelryggede, brunlige insekter. Hannen av Prophalangopsis (hunnen er ukjent) har store, ovale vinger med tett årenett, mens Cyphoderrinae har mer eller mindre reduserte vinger. Hodet er stort og rundet, antennene omtrent så lange som kroppen. Pronotum er mer eller mindre salformet. Bakkroppen er stor og rund, hunnens eggleggingsrør (ovipositor) ganske kort. Beina er temmelig korte og kraftige, bakbeina er ikke mye større enn de to fremre parene.
Levevis
Medlemmene i denne familien lever på bakken i barskog, mest i fjellområder. De klekkes om våren, og er aktive om natten, om dagen hviler de i grunne ganger i bakken, gjerne under steiner. De spiser oppe i vegetasjonen, blant annet på pollenbærende hann-kongler. Sannsynligvis har de to-årige livssykler. Om kvelden klatrer de opp på trestammer og synger, denne sangen er kraftig og når langt. De kan være aktive ved meget lav temperaturer, en hann er registrert syngende når lufttemperaturen var – 8° celsius.
Utbredelse
Den nåværende utbredelsen er bare en liten rest fra tidligere tidsperioder, da Haglidae var en dominerende gruppe. Det ene, kjent eksemplaret av Prophalangopsis obscura ble innsamlet i Nord-India midt på 1800-tallet. Paracyphoderris erebeus er kjent fra fjellområder i Mandsjuria. De tre artene av Cyphoderris lever i Rocky Mountains i Nord-Amerika.
Systematisk inndeling
I noen klassifikasjoner blir Haglidae som her behandlet regnet som en overfamilie, Hagloidea, som består av flere familier. De nålevende artene blir i så fall ført til familien Prophalangopsidae.
Nasjonalmuséet i Stockholm
Museet ble åpnet i 1866, og bygget var utført av den tyske arkitekten Friedrich August Stüler. I 1934 ble Historiska museet opprettet, og Nationalmuseum avga samlinger og oppgaver til det nye museet.
I museets trappehall henger blant annet to monumentalmalerier av Carl Larsson: Gustav Vasas inntog i Stockholm 1523 og Midvinterblot.
ISO 2711
ISO 2711 er erstattet av ISO-standarden ISO 8601. Identifiseringen av dager ved å bruke dagnummer [DDD] var originalt definert i ISO 2711. Standarden ble utgitt i 1973.
DS «Vilja»
DS «Vilja» var et lasteskip bygget av Stavanger Støberi & Dok i 1915 med byggenummer 73. Skipet ble overlevert til rederiet Halfdan Ditlev-Simonsen & Co i Kristiania i desember samme år. Skipet ble ved samme eier til det krigsforliste i 1917.
Skarsfjord kraftverk
Kraftverket utnytter et fall på 152 meter fra Krokvatnet til havnivå i Skarsfjorden. Svartevatnet er oppdemmet og brukes som hovedmagasin for verket.
Det er installert en horisontal francisturbin på 4 MW. Midlere årsproduksjon er på 18 GWh.
Eier og operatør er Troms Kraft Produksjon AS. Bygd i 1922 og renovert i 1994.
Irganaj-demningen
Irganaj-demningen er en russisk demning med et vannkraftverk i den 144 km lange elva Sulak i Dagestan, som renner ut i Kaspihavet fra østsidene av Kaukasus helt sør i Russland mot grensen til Aserbajdsjan. Dette anlegget har en installert vannkraftkapasitet på 400 MW, fordelt på to turbiner, men dette planlegges å bli doblet ved utvidelse til 800 MW fordelt på fire turbiner. Anlegget stod ferdig i 1964
Kraftverket stod ferdig i 1998, etter anleggsarbeider siden 1977. Det er utvidelsesplaner for anlegget. I elva Sulak i Dagestan er det i alt fem vannkraftverk på totalt 1 763 MW kapasitet:
Red Buttons
Red Buttons (født Aaron Chwatt 5. februar 1919 i New York City, død 13. juli 2006 i sitt hjem i Century City-området av Los Angeles) var en amerikansk skuespiller og stand-up artist.
Buttons vant en Oscar, i klassen beste mannlige birolle, for sin rolle som «Joe Kelly» i filmen Sayonara. Han har fått en stjerne på Hollywood Walk of Fame.
Guy Krohg
Guy Krohg (født 27. juli 1917 i Oslo, død 19. oktober 2002) var en norsk maler, illustratør, teatermaler og scenograf.
Han var født i Oslo, men vokste opp i Frankrike. Han var først gift med Lillian; senere i over 50 år gift med skuespilleren Sossen Krohg som han møtte i 1949. Guy Krohg var sønn av maleren Per Krohg og sønnesønn av malerne Oda Krohg og Christian Krohg.
Han studerte med sin far på Statens håndverks- og kunstindustriskole, og gikk også på Statens kunstakademi. Han debuterte på Høstutstillingen i 1937. Hans arbeider omfatter blant annet flere større utsmykkingsoppdrag: Stavanger Krematorium, Kongeskipet Norge, Folketeatret og flere cruiseskip. Han laget scenografi til mange oppsetninger ved Nasjonalteatret, Det Norske Teater og Oslo Nye teater. Paris var et hyppig motiv i hans malerier.
Sammen med sin kone laget han i 1991 boken Tankenes reise, som er en collage av en familiehistorie og minnebok fra hans oppvekst i en kunstnerfamilie. Boken fikk Kirke- og undervisningsdepartementets fagbokpris. Paret laget også teater-«dokumentarfortellingen» Hvor ble det av Hansemann? (1994) og han skrev boken Per Krohg, Guy Kroghs minner gjennom sin fars kunst (1995). Andre bøker, som han har illustrert er Barnas Wergeland (1945) og Bjarne Kroepeliens Tuimata (1944).
Han bodde vekselvis i Paris og i huset i Halvdan Svartes gate i Oslo som farfaren lot bygge. Guy Krohg er gravlagt på Hvaler.
Såpebærslekten
Såpebærslekten (Sapindus) er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Carl Eduard Rotwitt
Rotwitt kom inn i Folketinget i 1849 og sluttet seg til Bondevennernes Selskab.
Etter at regjeringen Hall gikk av ble han utpekt til statsminister av Frederik VII. Rotwitt var statsminister og justisminister fra 2. desember 1859 til sin død 8. februar 1860.
Utmerkelser
Rotwitt ble ridder av Dannebrogordenen i 1853 og mottok Dannebrogordenens hederstegn i 1858.
Delfi
Delfi (gresk: Δελφοί, Delfoi) er både et arkeologisk sted og en moderne by i Hellas i den sørvestlige forgreningen av fjellet Parnassos i dalen til Fokis. I antikken var Delfi det viktigste orakelet i den greske verden og en betydelig helligdom for guden Apollon ved at han drepte slangen Python her og beskyttet Jordens navle.
Apollons sted i Delfi var en fellesgresk helligdom hvor det hvert fjerde år fra og med 776 f.Kr. kom atleter fra hele den greske verden for å tevle i de pytiske leker. Det var den ene av fire fellesgreske leker, forløperen til dagens olympiske leker. Seierherrene ved Delfi ble gitt en laurbærkrans (stephanos) som seremonielt ble skåret fra et tre av en gutt som framstilte Apollons drap på Python. Lekene ved Delfi skilte seg fra andre greske leker ved at det også var en egen mousikos agon, musikalsk tevling. Den greske verdenen følte ærefrykt for Delfi på grunn at i det indre hestia (ἑστία, «åre») i Apollons tempel brant en evig flamme (ἄσβεστος φλόξ). Etter slaget ved Plataiai slukket de greske byene sin bål og brakte ny ild fra Hellas' åre ved Delfi. I opphavsfortellingene til flere av de greske kolonier ble kolonistene først viet ved Delfi. Oldtidens grekere forestilte seg at Delfi var sentrum for hele Jorden.
Beliggenhet
Lokaliseringen av Delfi er i nedre Sentral-Hellas, og ligger på en terrasseskråning langs fjellsiden av Parnassos, og stedet omfatter Apollons helligdom, og oldtidens orakelet. Dette halvsirkulære anløpet er kjent som Faedriades og ligger over Pleistos-dalen.
Sørvest for Delfi, rundt 15 km borte, ligger havnebyen Kirrha ved Korintbukta.
Apollon
Navnet Delfoi kommer fra samme rotord som δελφύς, delphys, «livmor», og kan indikere en arkaisk dyrkelse av Gaia, den store jordgudinnen. Apollon er knyttet til stedet ved hans epitet Δελφίνιος, Delphinios, «delfinieren». Tilnavnet er knyttet til delfiner («livmorsfisker»), gresk δελφίς,-ῖνος, i den homerske hymne til Apollon (linje 400). Diktet gjenforteller legenden om hvordan Apollon først kom til Delfi i skikkelsen av en delfin og fraktet med seg prester fra Kreta på ryggen. Det homerske navnet på orakelet er Pytho (Πυθώ). En annen legende sier at Apollon gikk til Delfi fra nord og stoppet ved Tempe, en by i Thessalia for å plukke laurbær, en plante som var hellig for ham. Til minne om denne legenden fikk vinnerne av de pythiske leker en laurbærkrans plukket i Tempe.
Delfi var stedet for et betydelig tempel til Foebos Apollon i tillegg til de pythiske lekene og det berømte orakelet. Selv i romersk tid fantes hundrevis av votivstatuer slik de ble beskrevet av Plinius den yngre og sett av Pausanias.
Inngravert i tempelet var det tre fraser: «kjenn deg selv» (γνῶθι σεαυτόν), «ingenting til overmål» (μηδὲν ἄγαν) og «gi et løfte og ulykken er nær» (Ἑγγύα πάρα δ'ἄτη). I antikken var opprinnelsen til disse frasene tilskrevet til en eller flere av de sju vise. I tillegg, i henhold til Plutarks essay om meningen av bokstaven «E ved Delfi» — den er også den eneste litterære kilde for denne inskripsjonen. Det skal ha vært innrisset en stor bokstav «E» ved tempelet. Denne bokstaven, epsilon, betyr blant andre ting tallet 5. Både i antikken som i moderne tid har det blitt sådd tvil om ektheten av disse nevnte inskripsjonene. I henhold til Parke & Wormell er opphavet og forfatterskapet til de tre maksimer usikkert: «Mest sannsynlig var de populære ordtak som senere ble tilskrevet særskilte vismenn.»
I henhold til den homeriske hymne skjøt Apollon sin første pil som barn og som drepte slangen Python, sønn av Gaia, som voktet stedet. For å sone drapet på Gaias sønn ble Apollon tvunget til å flykte og tilbrakte åtte år i tjenerarbeid før han kunne tilgitt tilbake. En festival, Septerla, ble holdt hvert år og hvor den mytiske fortellingen ble gjentatt: drapet på slangen, flukten, soningen, og guddommens tilbakekomst. Navnet Python (avledet fra verbet pythein, «å råtne») ble sagt å være det opprinnelige navnet for stedet i anerkjennelse av Apollons prestasjon. Den homerske hymne til delfiske Apollon hevdet at oldtidens navn for Delfi hadde vært Krisa.
De pythiske lekene ble holdt hvert fjerde år for å feire Apollons seier. En annen fast festival ved Delfi var Theophania (Θεοφάνεια), en årlig fest om våren for å feire Apollons tilbakekomst fra sitt vinterkvarter i Hyperborea. Festen kulminasjon var en visning av gudebilder, vanligvis skjult bak i helligdommen, i religiøs hensikt.
Theoxenia ble holdt hver sommer, sentrert rundt en fest for «gudene og sendebud fra andre stater». Mytene indikerer at Apollon drepte den ktoniske slange Python, som var Pythia i kvinneskikkelse i eldre myter, men i henhold til en del senere redegjørelser ble Pythia hans hustru som levde siden av den kastaliske kilden i Delfi, og ble deretter en tittel for prestinnen ved orakelet. Ifølge en myte hadde Python forsøkt å voldta Zevs' elskerinne Leto mens hun var gravid med Apollon og Artemis. Likene av paret ble drapert rundt hans bevingede stav, kērukeion, som symboliserte guden. Kilden fløt mot tempelet, men forsvant under jorden, skapte en kløft som det kom gass eller damp opp av og som gjorde det mulig for orakelet ved Delfi å komme med sine spådommer. Apollon drepte Python, men måtte straffes for det da han var Gaias sønn. Helligdommen for Apollon var antagelig opprinnelig dedisert Gaia og delt med Poseidon. Navnet Pythia ble videreført som en tittel på det delfiske orakelet.
Unión de Centro Democrático
Unión de Centro Democrático, forkortet UCD, var et spansk politisk parti som eksisterte fra 1977 til 1983. Partiet sto sentralt i demokratiseringsprosessen i Spania etter at Francisco Franco døde og landet ble konstitusjonelt monarki.
Delfi
Apollon
Den tyske forskeren Erwin Rohde mente at Python var en jordånd som ble erobret av Apollon og gravlagt under Omphalos (ὀμφαλός, «navle»), en hellig stein. Det er således et tilfelle hvor en gud setter opp et tempel for en annen gud. Et annet syn hevder at Apollon var en relativt nyere tillegg til den gresk gudeverden som opprinnelig hadde sin opprinnelige i Lydia i Anatolia. Det er også antydninger om at etruskerne opprinnelig kom fra nordlige Anatolia og dessuten dyrket Apollon. Det kan være at Apollon opprinnelig ble identifisert med den mesopotamiske Aplu, en akkadisk tittel som hadde betydningen «sønn», opprinnelig gitt til pestguden Nergal, sønn av Enlil. Apollon Smintheus, Απόλλων Σμινθεύς, «musedreperen», fjernet mus, en kilde for sykdommer, således fremmet han forebyggende medisin.
Orakelet
Delfi er kanskje mest kjent som orakelet ved helligdommen som var dedisert til Apollon i løpet av klassisk tid. I henhold til Aiskhylos i prologen til dramaet Eumenidene hadde det sin opprinnelse i forhistorisk tid og i dyrkelsen av Gaia. I den siste fjerdedelen av 700-tallet f.Kr. er det jevn økning i gjenstander som er funnet ved bosetningen i Delfi som var en ny post-mykensk bosetning fra slutten av 800-tallet f.Kr. Keramikk og bronsearbeider foruten også tripodofringer fortsatte i en økende strøm sammenlignet med Olympia. Verken rekken av objekter eller tilstedeværelsen av kostbare ofringer viste at Delfi var fokus for et stort antall tilbedere, men store antallet av kostbare varer, ikke funnet ved noen annen tilsvarende helligdom på det greske fastlandet, støtter det synet.
Mens Pythia var i transen kom hun med tale i ørske, antagelig en form for ekstatisk tale, og hennes tale i villelse eller ørske, ble «oversatt» av tempelets prester til elegante vers. Folk konsulterte orakelet i Delfi om det meste, fra viktige saker av offentlig interesse til rent personlige affærer. Orakelet kunne ikke bli spurt i vintermånedene da dette var tradisjonelt den tiden da Apollon levde blant hyperboreaerne. Dionysos ville isteden være den som oppholdt seg i tempelet i Apollons fravær.
Forskeren H.W. Parke har skrevet at opprinnelsen til Delfi og dets orakel skjedde lenge før nedtegnet historie, og selv om dens opprinnelse er uklar, er den antagelig knyttet til dyrkelsen av titanene, og da særlig jordgudinnen Gaia.
Orakelet fikk betydelig innflytelse over hele gresktalende verden, og hun ble konsultert før alle betydelige beslutninger: ved kriger, opprettelsen av kolonier og videre. Hun ble også respektert av andre land som var påvirket av gresk kultur, blant annet Lydia, Karia, og selv Egypt. Orakelet var også kjent hos de tidlige romere. Romas syvende og siste konge, Lucius Tarquinius Superbus, etter å ha sett en slange i nærheten av sitt palass, sendte en delegasjon, inkludert to av sine sønner, til orakelet.
Orakelet hadde bidrag fra kongene i Makedonia. Senere ble det plassert under beskyttelse av området Aitolia Etter en kort periode begynte påvirkningen fra romerne å dukket opp, og de beskyttet orakelet fra invasjoner og ødeleggelser fra barbarer i 109 og 105 f.Kr. En betydelig omorganisering ble innledet, men ble avbrutt av de mithridatiske kriger (mellom Pondos og Romerriket) og krigene til Sulla, som selv stjal mange av de kostbare offergavene fra orakelet.
Invasjoner fra barbarer nordfra brente ned tempelet som allerede hadde blitt betydelig ødelagt av et jordskjelv i 83 f.Kr. Deretter forfalt orakelet og områdene rundt ble fattige. Den knappe lokalbefolkningen fikk problemer med å fylle de posisjonene som var påkrevd. Orakelets troverdighet sank også grunnet tvilsomme spådommer.
Da Nero kom til Hellas i 66 e.Kr. stjal han med seg over 500 av de beste statuene i Delfi og fraktet dem til Roma. Påfølgende romerske keisere fra det flaviske dynasti bidro derimot betydelig for stedet igjenoppbyggelse. Keiser Hadrian ga stedet fullstendig selvstyre. Også forfatteren Plutark var en betydelig faktor ved hans tilstedeværelse som yppersteprest.
Imidlertid fortsatte barbariske angrep under styret til keiser Marcus Aurelius, og plyndring og fjerning av statuer og andre rikdommer ved Konstantin den store bidro til ytterligere forfall. Det korte styret til Flavius Claudius Julianus var ikke nok til å bedre tilstanden. Orakelet fortsatte fram til det ble endelig stengt av keiser Theodosius i 395. Stedet var forlatt i bortimot 100 år inntil kristne begynte å bosette seg fast i området. De etablerte den lille byen Kastri en gang rundt 600.
Den delfiske sibylle
Den delfiske sibylle var en legendarisk profetisk figur som det ble sagt ga sine profetier kort tid etter Trojakrigen. Spådommer ble tilskrevet henne i skriftlige samlinger av profetiske uttalelser, sammen med andre orakelfigurer som Bakis. Sistnevnte navn, Bakis (gresk: Βάκις, «taler») var et generelt navn eller en betegnelse på inspirerte profeter ved flere orakler i den gresktalende verden. Sibylle ved Delfi hadde ingen forbindelse med orakelet til Apollon, og skal ikke bli forveksles med Pythia. Pythia er den som kjent som orakelet ved Delfi og var Apollons prestinne ved hans tempel. Det delfiske orakel ble etablert på 700-tallet f.Kr. og det siste nedtegnede svar fra henne var i 393 e.Kr. da keiser Theodosius beordret alle hedenske templer stengt.
Den delfiske sibylle var i henhold til en sen kilde en datter av mytiske Lamia som igjen var en datter av sjøguden Poseidon. Sybilen kom til Delfi fra Troas før krigen med Troja begynte. Det er mange myter om henne og de færreste konsistente, og det var også flere profetiske figurer som ble kalt for Sibylle i den gresk-romerske verden. En av de mest berømte var lokalisert ved Kumae, en gammel gresk bosetning nordvest for Napoli i Italia.
Amfiktyoniske råd
Det amfiktyoniske råd var en forsamling av representanter fra seks greske stammer som kontrollerte Delfi og også det fireårlig pytiske leker. De møttes hvert halvår og kom fra Thessalia og sentrale Hellas. Over tid fikk byen Delfi mer og mer egenkontroll og rådets makt minsket tilsvarende.
Bygninger og strukturer ved Delfi
Bosetning ved stedet i Delfi kan bli sporet tilbake til neolittisk tid (steinalderen). Det var betydelig bosetning og bruk av stedet også fram til begynnelsen av den mykenske perioden (1600–1100 f.Kr.). De meste av de ruiner som er overlevd fram til i dag er datert fra den mest aktive perioden på 500-tallet f.Kr.
Apollons tempel
Ruinene av tempelet ved Delfi som er synbare i dag er datert fra 300-tallet f.Kr. Det er en dorisk bygning med søyler i den frontale portiko (inngang). Tempelet ble reist på levningene av et tidligere tempel datert til 500-tallet f.Kr., og dette ble igjen reist på et enda eldre tempel fra 600-tallet f.Kr., en konstruksjon som er blitt tilskrevet arkitektene Trophonios og Agamedes.
Tempelet fra 500-tallet f.Kr. ble kalt for «Alkmeonidæ-tempelet» til ære for den athenske familien som finansierte byggingen etter at det foregående hadde blitt ødelagt av en brann. Den nye bygningen var en dorisk rektangulær bygning med 6 ganger 15 søyler henholdsvis i foran og bak og på flankene. Tempelet ble rasert i 373 f.Kr. i et jordskjelv. Av en tilsvarende proporsjon til det andre tempelet er det beholdt det samme mønsteret på 6 ganger 15 søyler rundt stylobat (søylefoten). Arbeidet bak dette tempelet er tilskrevet de korintiske arkitektene Spintharos, Xenodoros, og Agaton mens pedimentskulpturene (fronton eller gavlfeltet) var gjort av skulptørene Praxias og Androsthenes fra Athens. Intet er gjenfunnet av dette arbeidet, og det er mulig at de ble fraktet vekk til Roma av keiser Nero allerede på 100-tallet e.Kr. På innsiden var adyton, det hellige senteret for del delfiske orakelet og setet til Pythia. Svært lite er kjent om tempelets indre arrangement.
Dette tempelet ble tungt ødelagt under de trakiske angrepene i 88 f.Kr., men restaurert av keiser Domitian rundt 200 år senere. Tempelet overlevde fram til 390 e.Kr. da den kristne keiser Theodosius fikk stoppet orakelet i kristendommens navn ved å ødelegge tempelet, statuene og andre kunstgjenstander. Hensikten var å fjerne alle spor av hedendom.
Fullstendig fjernet ble ikke tempelet likevel ikke. Dets fundament har blitt bevart sammen med flere av de doriske søylene. Disse var blitt gjort av porøs kalkstein, som er et ganske bløtt materiale, og det bidratt til forfallet. Ved en fransk arkeologisk undersøkelse ble fundamentene fra den ytre søylegangen og cella rekonstruert sammen med en del av søylene.
Skattekammere
Fra inngangen ved stedet, fortsettende oppover skråningen og nesten fram til tempelet, var det et stort antall votivstatuer og tallrike kostbarheter. Disse var gitt, plassert og bygd av de ulike greske bystatene — både de oversjøiske som fra det greske fastlandet — for minnes og feire seirer og for å takke orakelet for hennes råd, noe som forstått som å ha bidratt til de militære seirene. De er kalt for «skatter» ettersom de holdt ofringer gitt til Apollon; de var ofte en tithe, en tidende del av krigsbyttet. Det meste imponerende av det nå restaurerte, var det athenske skattekammeret, bygget for å hylle Athens seier i slaget ved Marathon i 490 f.Kr..
I tillegg forteller Pausanias at på tiden til den persiske invasjon i 480 f.Kr. ble athenerne rådet av orakelet om legge tro i deres «tremurer» — og de valgte å forstå dette rådet som å bety deres flåte og vant deretter det berømte slaget ved Salamis Flere av skattekamrene, blant dem det sifniske skattkammer, gitt av øya Sifnos. Borgerne av Sifnos ga en tidende av utbyttet fra deres gullgruver fram til gruvedriften fikk en brå slutt da havet strømmet inn i gruvegangene.
Andre identifiserte skattekamre var de til Sikyon, Boiotia, og Theben. Et av de største skattekamrene var det til Argos som ble bygget i sen dorisk periode. Folket på Argos var svært stolte over å kunne etablere deres sted blant de andre greske bystatene. Det ble fullført i 380 f.Kr., og hadde sin inspirasjon hovedsakelig fra Heratempelet i Argolis.
Som et resultat av disse skattene, gjennom beskyttelsen fra amfiktyoniske rådet, fikk Delfi funksjon som de facto sentralbank for antikkens Hellas. Det var misbruket av disse skattene av Filip av Makedonia, og senere plyndringen av Delfi av barbarer fra nord, foruten senere også av Sulla, den romerske diktator, som førte til nedgangen for den greske sivilisasjon, og den tilsvarende framgangen for Roma.
Khíos' alter
Lokalisert foran tempelet til Apollon sto hovedalteret til helligdommen. Det var betalt og bygget av folket på Khíos. Det er datert til 400-tallet f.Kr. grunnet inskripsjon på dens listverk. Det er gjort helt og holdent av svart marmor, unntatt fundamentet og listverket, og ga antagelig et storstilt inntrykk. Det ble restaurert i 1920.
Athenernes stoa
Stoa ledet nordøst fra hovedhelligdommen. Det ble bygget i jonisk stil og besto av syv riflete søyler, utskåret i stein i et helt stykke, noe som var svært uvanlig da de fleste søyler ble konstruert fra en rekke blokker som siden ble føyd sammen. Inskripsjonen på stylobaten indikerer at den ble bygd av athenerne etter deres seier over perserne i sjøslaget i 478 f.Kr. og hadde til hensikt å huse deres krigstrofeer. Bakmuren på stoa inneholdt bortimot et tusen inskripsjoner; angivelig var enhver slave som ble frigitt i Athen forpliktet til å nedtegne en kort biografi her som forklarte hvorfor han hadde fortjent friheten.
Sibyllesteinen
Den såkalte Sibyllesteinen er en utstikker fra fjellet som kan minne om en prekestol. Den står mellom det athenske skattekammeret og Athens stoa langs den hellige veg som fører opp til Apollons tempel i det som i dag er Delfis arkeologiske området. Det er hevdet, blant annet av Pausanias, at det var dette stedet hvor sibyllen ga sine profetier.
Amfiteateret
Det antikke teateret ved Delfi ble bygget lengst opp i skråningen fra Apollons tempel, noe som ga tilskuerne et utsyn over hele helligdommen og dalen nedenfor. Den ble opprinnelig bygget på 300-tallet f.Kr., men ble ombygd ved flere anledninger. Dens 35 rader kan ta imot rundt 5000 tilskuere.
Tholos
Tholosen ved helligdommen til Athene Pronaia er en sirkulær bygning som ble bygget en gang mellom 380 og 360 f.Kr. Den består av 20 doriske søyler arrangert med en ytre diameter på 14,66 meter og med 10 korintiske søyler på innsiden.
Tholosen står omtrent 899 meter fra hovedruinene ved Delfi. Tre av de doriske søylene har blitt restaurert, noe som har gjort det til det mest populære stedet ved Delfi som turistene tar bilder av.
Den romerske arkitekten Marcus Vitruvius Pollio noterte i verket De Architectura libri decem («Ti bøker om arkitektur») at Teodoros fra Fokis var arkitekten av «den runde bygning» i Delfi.
Gymnasion
Gymnasion, som ligger rundt 800 meter unna hovedhelligdommen, besto av en rekke bygninger som ble benyttet av ungdommen ved Delfi som treningsfasilitet for tevling i idrettsleker, foruten også for sosialisering og intellektuelle sysler. Hovedbygningen besto av to etasjer: en stoa på det øvre nivå som ga en åpen plass, og en palaestra, basseng og bad på nedre etasje. Disse badene ble sagt å ha magisk kraft, og ga energi til å kommunisere med selveste Apollon.
Tippeligaen 2007
Tippeligaen 2007 var den 18. sesongen av Eliteserien i fotball som gikk under navnet Tippeligaen. Regjerende mester var Rosenborg og de to nyopprykkede lagene var Strømsgodset og Aalesund. Brann ble seriemestere, mens Stabæk ble nr. 2 og Viking nr. 3. Lagene som rykket ned var Start, Sandefjord og Odd Grenland. Odd Grenland tapte kvalikken mot Bodø/Glimt.
Delfi
Stadium
Stadium er lokalisert lengre opp i åsen, bortenfor via sacra og amfiteateret. Det ble opprinnelig bygd på 400-tallet f.Kr., men ble endret i senere århundrer. Den siste betydelige ombyggingen skjedde på 100-tallet e.Kr. under støtte av Herodus Atticus da steinsetene ble bygd og en inngang med buehvelving. Det kunne ta imot 6500 tilskuere og løpebanen var 177 meter lang og 25,5 meter bred.
Tippeligaen 2007
Play-off for å vinne den siste plassen i Tippeligaen
Bodø/Glimt rykket dermed opp mens Odd Grenland rykket ned til 1. divisjon.
Statistikk
•  Tromsø •  Rosenborg •  Aalesund •  Brann •  Viking •  Start •  Lillestrøm •  Vålerenga, Lyn •  Stabæk •  Fredrikstad •  Strømsgodset •  Sandefjord •  Odd Grenland
Delfi
Den mangekantete muren
Den polygonale (mangekantete) muren ble bygget i 548 f.Kr. for å støtte terrassen som huset konstruksjonen av det andre tempelet til Apollon. Dets navn er tatt fra det polygonale murarbeidet som det ble konstruert som.
Tippeligaen 2007
Tilskuertall
{|
Delfi
Den kastaliske kilde
Den hellige kilde i Delfi ligger ved en fjellsprekk i Delfi. Den kalles for Den kastaliske kilde etter nymfen Kastalia som myten forteller at Apollon forvandlet til en vannkilde. Det er to kilder som begge mottar vann fra den samme opphavet. De er datert tilbake til henholdsvis arkaisk og romersk periode. Den sistenevnte hogd ut av fjellet.
Tippeligaen 2007
Arenaer
Hjemmebaner for 2007-sesongen:
Delfi
Atletstatuer
Delfi er berømt for sine mange statuer over atleter. Det er kjent at Olympia opprinnelig hadde langt flere statuer, men tiden førte til at mange ble ødelagte, og da var det Delfi som var det fremste steder for atletiske statuer. Kleobis og Biton, to brødre som berømte for sin styrke, er modellert i to av de tidligst kjente atletstatuene ved Delfi. Statuene feirer deres prestasjon ved å trekke deres mors vogn flere km til Heras helligdom da de ikke hadde okser som trekkdyr. Naboene var imponerte og deres mor ba Hera om å gi brødrene den største gave. Da de gikk i gudinnens tempel, falt de begge i søvn og våknet aldri opp igjen. Således døde de mens deres ry var på det høyeste, hvilket var den fremste gave.
Bronsestatuen Vognkjøreren fra Delfi er et annen minne som har overlevd århundrene. Det er en av de mest kjente statuene fra antikken. Vognkjøreren har mistet mye av den opprinnelige statuen, som hans vogn og den venstre armen, men hva som gjenstår er uansett så imponerende i sin kunstneriske perfeksjon at han står, i dag plassert i Delfis arkeologiske museum, som en hyllest til atletkunsten i gresk kunst fra antikken.
Tippeligaen 2007
Dommere
Norges Fotballforbund har satt opp disse dommerne for sesongen 2007: